105.

Godina 105. (CV) bila je redovna godina koja počinje u srijedu u julijanskom kalendaru. U svoje vrijeme je bila poznata kao Godina konzulstva Kandida i Julija (ili, rjeđe, godina 858. Ab urbe condita). Oznaka 105. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

 Događaji 
 Posljednja (17.) godina yongyuan ere i početak yuanxing ere kineske Istočne dinastije Han.
 Rimski car Trajan započinje svoj drugi veliki pohod na Daciju isplovljavanjem carske flote iz luke Brunduzij. Za pohod su formirane dvije nove legije -  XXX Ulpia Victrix i II Traiana Fortis. U Akvinkumu (današnja Budimpešta) u Panoniji je podignut castrum (utvrđeni logor) i kao garnizon stacionirana II legija Adiutrix.
 Kineski car He Di umire nakon 17-godišnje vladavine u kojoj su na dvoru počeli dominirati eunusi i careva tazbina. Carica Deng Sui na prijestolje postavlja svog 3-mjesečnog sina Shang Dija, koji tako postaje peti car iz Istočne dinastije Han.
 Partski kralj Pakor II umire nakon 27-godišnje vladavine u kojoj se često morao boriti sa pretendentima. Slijedi ga Vologas III koji se također mora suočavati sa pobunama, te napadima Kušana i Alana.
 Korejske države Baekje i Silla sklapaju mirovni sporazum, okončavši tako rat koji je trajao od 85.
 Na mjestu episkopa (patrijarha) Bizantijuma Plutarha mijenja Sedekion.
 Kineski dvorski enunug Cai Lun usavršava izradu papira koristeći kao sirovine koru drveća, konoplju, ostatke tekstila i ribarskih mreža. Iako su Kinezi prvi papir proizvodili još u 2. vijeku p. n. e., Cai Lunova metoda je superiornija od ranije, a njegov papir bolja podloga za pisanje od čiste svile. Cai Lun za svoj pronalazak prima pohvale od strane carske vlade, ali će bambusi i kopće sljedećih 200 godina ostati glavni materijal za izradu kineskih knjiga i svitaka, a izrada samog papira ostati kineska industrijska tajna sljedećih 500 godina.
 Rimljani osvajaju nabatejski grad Kerak.
 Dovršen Trajanov most koji će sljedećih hiljadu godina ostati najduži most na svijetu.Prema ukupnoj dužini, prema nekim podacima ga je pretekao Konstantinov most na Dunavu za koga se tvrdi da je bio dug 2437 m (; ).
 Papa Aleksandar I nasljeđuje papu Evarista kao šesti papa (tradicionalni datum).

 Rođeni 

 Aleksandar Paflagonski, grčki mistik i prorok (u. 170)
Kineski car Han Shangdi (u. 106)
Marko Sedat Sever, rimski političar (u. 161)

 Umrli 

 24. jun – Gnej Afranij Dekster, rimski političar
 Gnej Pompej Longin
 Marko Valerij Prob
 Car He od Hana (r. 79)
 Pakor II, kralj Partije
Plutarh, bizantijski episkop
 Reference 

 Vanjski linkovi